बिदिनो मनालिसा बसुमतारीनि- “उनदाहा” सुंद’ सल’आव लाइजौ आरो डा० रनजन रामसियारिनि गोसो इसिंनि बाथ्राखौ फोरमायनो नाजानाया फरायथावना जाथों आरो फराइगिरिनि गोसोनि सौग्राउनाया बेयाव मोनदांनो हागोन। लाइजौवा फराइसा समनिफ्राइनो रनजनखौ मेजेरबोदोंमोन। बिनिनो थुलुंगाजों फराइना मेट्रिकखौबो बारग’दोंमोन। नाथाइ रनजना हार्सा सिख्लाजों हाबा जादोंमोन आरो फिसाला सासेबो मोनदोंमोन। लाइजौवाबो बि.एससि.डिग्री उथ्रिनानै फोरोंगिरि जादोंमोन। हाबाबो जादोंमोन। संसारा नाथाइ रुजु रुमु बारग’ लाङाखैमोन। आद्रा आद्रा जादोंमोन। गोसोआ माबा गोमादों-गोमादों मोनदोंमोन। लाइजोनि पन नम्बरखौ कक्राझाराव फैनानै गावनि लोगो डा० मेडिनिफ्राइ मोननायनि उननिफ्राइनो सानैनि गोसोआव नैजिबा बोसोरनि बेरामा हाबफैदोंमोन-जेराव दा सानैनि गेजेराव हा-अख्रां फाराग। गोसोनि सौग्रावनायखौ रेबग्राया सोलोजों फोरमायदों। सानैहाबो हांमानि दैमाआव गब’लायदों।माथो गोमालायदों!! उनदाहाल’सो जाबाय। माथो राहाबाव!!